Kapritzpolster

A Kapritzpolster is a kloana Boista zua Dekoration, auf Braissisch dad ma Zierkissen dazua sogn. A so a Kapritzboistal legt ma baim Bettmocha ois ola lezts auf de aundan gressan Boisda drauf. A bai ana Sof oda am Diwan ghead a Kapritzboistal dazua, des ned nua sche ausschaud, sondan des ma a fian Bugl nema kau, dass gmiadlicha is.

Des Woat Kapritz kimd fum italienischn Woat capriccio, des Laune, Schrulle oda Spleen hoast. So a Kapritzboistal, oda Kapritzal wia ma im Dialekt oft gsogt hod, is oiso a launisches Boistal, des ma aus ana Laune hiduad, wails liab ausschaugt.

 Beleg 
Maria Hornung, Leopold Swossil: Wörterbuch der Wiener Mundart; ÖBV Pädagogischer Verlag, Wean, 1998 ISBN 9783215073472
Youtube: Der Hofrat Geiger part 02.DAT (Szene mit Hans Moser, ab Min. 13:10)

Kategorie:Hausrat